钦定古今图书集成/明伦汇编/氏族典/第305卷 > 《廖用贤尚友录》 > 常爽
## 钦定古今图书集成/明伦汇编/氏族典/第305卷 > 《廖用贤尚友录》 > 常爽

按《魏书常爽传》，“爽字仕明，河内温人，魏太常卿林六
世孙也。祖珍，苻坚南安太守，因世乱遂居凉州。父坦，
乞伏世镇远将军、大夏镇将、显美侯。爽少而聪敏，严
正有志概，笃志好学，博闻强识。世祖西征凉土，爽与
兄仕国归款军门，赐仕国爵五品，显美男爽为六品，
拜宣威将军。爽不事王侯，独守闲静，讲肄经典二十”
馀年，时人号为“儒林先生。”年六十三，卒于家。